પાર્થિવ પટેલ કે ઋદ્ધિમાન સાહા? આ સવાલનો જવાબ પસંદગીકારોએ આવતી કાલથી શરૂ થઈ રહેલી બાંગ્લાદેશ સામેની ટેસ્ટમાં સાહાને પસંદ કરીને ભલે આપી દીધો હોય, પરંતુ પાર્થિવે ઈંગ્લેન્ડ સામે એક બેટ્સમેન તરીકે પોતાની દાવેદારી મજબૂતીથી રજૂ કરી છે. પસંદગીકારો પાર્થિવને ઓપનરની જેમ ટીમમાં સામેલ કરીને કંઈક નવું કરી શકે છે. પટેલે ૨૩ ટેસ્ટ મેચમાં ૩૩.૭૬ની સરેરાશથી ૮૭૮ રન બનાવ્યા છે અને બાવન કેચ અને દસ સ્ટમ્પિંગ કર્યાં છે, જ્યારે સાહાએ ૨૦ ટેસ્ટ મેચમાં ૨૮.૧૯ની સરેરાશથી ૭૩૩ રન બનાવ્યા છે, જેમાં એક સદીનો સમાવેશ થાય છે. આ ઉપરાંત ૩૧ કેચ અને સાત સ્ટમ્પિંગ કર્યાં છે.